Sag C-651/11

Staatssecretaris van Financiën

mod

X BV

(anmodning om præjudiciel afgørelse indgivet af Hoge Raad der Nederlanden)

»Moms — sjette direktiv 77/388/EØF — artikel 5, stk. 8 — begrebet »hel eller delvis overdragelse af en samlet formuemasse« — overdragelse af 30% af kapitalandelene i et selskab, til hvilket overdrageren leverer momspligtige tjenesteydelser«

Sammendrag – Domstolens dom (Niende Afdeling) af 30. maj 2013

Harmonisering af afgiftslovgivningerne – det fælles merværdiafgiftssystem – sjette direktiv – hel eller delvis overdragelse af en samlet formuemasse – begreb – overdragelse af 30% af kapitalandelene i et selskab fra en aktionær, der leverer afgiftspligtige tjenesteydelser til dette selskab – ikke omfattet – samtidig overdragelse af resten af kapitalandelene fra de øvrige aktionærer til den samme erhverver – overdragelse med snæver tilknytning til de ledelsesopgaver, som er udført for selskabet – ingen betydning

(Rådets direktiv 77/388, art. 5, stk. 8, og art. 6, stk. 5)

Artikel 5, stk. 8, og/eller artikel 6, stk. 5, i sjette direktiv 77/388 om harmonisering af medlemsstaternes lovgivning om omsætningsafgifter skal fortolkes således, at overdragelse af 30% af aktierne i et selskab, til hvilket overdrageren leverer merværdiafgiftspligtige tjenesteydelser, ikke udgør hel eller delvis overdragelse af en samlet formuemasse i disse bestemmelsers forstand, uanset at de øvrige aktionærer praktisk talt samtidig overdrager resten af aktierne i dette selskab til den samme person, og uanset at denne overdragelse hænger snævert sammen med de ledelsesopgaver, som er udført for det samme selskab.

Således omfatter begrebet hel eller delvis overdragelse af en samlet formuemasse overdragelse af en forretning eller en selvstændig del af en virksomhed, som omfatter materielle aktiver og eventuelt immaterielle aktiver, som tilsammen udgør en virksomhed eller en del af en virksomhed, der kan fortsætte med at drive en selvstændig økonomisk virksomhed. Den blotte erhvervelse eller indehavelse af selskabsandele eller det blotte salg heraf kan imidlertid ikke i sig selv anses for en økonomisk virksomhed i sjette direktivs forstand, eftersom det forhold i sig selv, at der erhverves kapitalinteresser i andre virksomheder, ikke udgør en udnyttelse af et gode med henblik på opnåelse af varige indtægter. Overdragelse af aktier i et selskab kan derfor, uanset hvor stor en andel af kapitalen der er tale om, kun sidestilles med hel eller delvis overdragelse af en samlet formuemasse, hvis kapitalandelen indgår i en selvstændig enhed, som muliggør, at der kan drives en selvstændig økonomisk virksomhed, og denne virksomhed fortsat udøves af erhververen. Den blotte overdragelse af aktier, som ikke er ledsaget af en overdragelse af aktiver, gør det ikke muligt for erhververen fortsat at drive en selvstændig økonomisk virksomhed som overdragerens retlige efterfølger. I denne henseende er aktionærer ikke ejere af de aktiver, der indgår i den virksomhed, i hvilken de ejer kapitalandele, men er ejere af kapitalandelene og har dermed ret til udbytte.

Ifølge merværdiafgiftssystemets grundlæggende princip skal der desuden pålægges merværdiafgift i alle fremstillings- eller omsætningsled, med fradrag af den afgift, der umiddelbart har belastet de forskellige omkostningselementer. I formuleringen af sjette direktivs artikel 5, stk. 8, anvendes udtrykket »overdrageren« i ental, hvilket indebærer, at den nævnte bestemmelse ikke er tiltænkt at skulle finde anvendelse i tilfælde, hvor flere overdragere sælger deres kapitalandele til en og samme erhverver. Det følger heraf, at hver enkelt transaktion skal bedømmes individuelt og selvstændigt.

(jf. præmis 32, 36, 38, 39, 45-47 og 58 samt domskonkl.)

Sag C-651/11

Staatssecretaris van Financiën

mod

X BV

(anmodning om præjudiciel afgørelse indgivet af Hoge Raad der Nederlanden)

»Moms — sjette direktiv 77/388/EØF — artikel 5, stk. 8 — begrebet »hel eller delvis overdragelse af en samlet formuemasse« — overdragelse af 30% af kapitalandelene i et selskab, til hvilket overdrageren leverer momspligtige tjenesteydelser«

Sammendrag – Domstolens dom (Niende Afdeling) af 30. maj 2013

Harmonisering af afgiftslovgivningerne — det fælles merværdiafgiftssystem — sjette direktiv — hel eller delvis overdragelse af en samlet formuemasse — begreb — overdragelse af 30% af kapitalandelene i et selskab fra en aktionær, der leverer afgiftspligtige tjenesteydelser til dette selskab — ikke omfattet — samtidig overdragelse af resten af kapitalandelene fra de øvrige aktionærer til den samme erhverver — overdragelse med snæver tilknytning til de ledelsesopgaver, som er udført for selskabet — ingen betydning

(Rådets direktiv 77/388, art. 5, stk. 8, og art. 6, stk. 5)

Artikel 5, stk. 8, og/eller artikel 6, stk. 5, i sjette direktiv 77/388 om harmonisering af medlemsstaternes lovgivning om omsætningsafgifter skal fortolkes således, at overdragelse af 30% af aktierne i et selskab, til hvilket overdrageren leverer merværdiafgiftspligtige tjenesteydelser, ikke udgør hel eller delvis overdragelse af en samlet formuemasse i disse bestemmelsers forstand, uanset at de øvrige aktionærer praktisk talt samtidig overdrager resten af aktierne i dette selskab til den samme person, og uanset at denne overdragelse hænger snævert sammen med de ledelsesopgaver, som er udført for det samme selskab.

Således omfatter begrebet hel eller delvis overdragelse af en samlet formuemasse overdragelse af en forretning eller en selvstændig del af en virksomhed, som omfatter materielle aktiver og eventuelt immaterielle aktiver, som tilsammen udgør en virksomhed eller en del af en virksomhed, der kan fortsætte med at drive en selvstændig økonomisk virksomhed. Den blotte erhvervelse eller indehavelse af selskabsandele eller det blotte salg heraf kan imidlertid ikke i sig selv anses for en økonomisk virksomhed i sjette direktivs forstand, eftersom det forhold i sig selv, at der erhverves kapitalinteresser i andre virksomheder, ikke udgør en udnyttelse af et gode med henblik på opnåelse af varige indtægter. Overdragelse af aktier i et selskab kan derfor, uanset hvor stor en andel af kapitalen der er tale om, kun sidestilles med hel eller delvis overdragelse af en samlet formuemasse, hvis kapitalandelen indgår i en selvstændig enhed, som muliggør, at der kan drives en selvstændig økonomisk virksomhed, og denne virksomhed fortsat udøves af erhververen. Den blotte overdragelse af aktier, som ikke er ledsaget af en overdragelse af aktiver, gør det ikke muligt for erhververen fortsat at drive en selvstændig økonomisk virksomhed som overdragerens retlige efterfølger. I denne henseende er aktionærer ikke ejere af de aktiver, der indgår i den virksomhed, i hvilken de ejer kapitalandele, men er ejere af kapitalandelene og har dermed ret til udbytte.

Ifølge merværdiafgiftssystemets grundlæggende princip skal der desuden pålægges merværdiafgift i alle fremstillings- eller omsætningsled, med fradrag af den afgift, der umiddelbart har belastet de forskellige omkostningselementer. I formuleringen af sjette direktivs artikel 5, stk. 8, anvendes udtrykket »overdrageren« i ental, hvilket indebærer, at den nævnte bestemmelse ikke er tiltænkt at skulle finde anvendelse i tilfælde, hvor flere overdragere sælger deres kapitalandele til en og samme erhverver. Det følger heraf, at hver enkelt transaktion skal bedømmes individuelt og selvstændigt.

(jf. præmis 32, 36, 38, 39, 45-47 og 58 samt domskonkl.)